नोटबंदी के कारण बाजार में नकदी की तंगी से नवबंर से जनवरी के बीच दुपहिया वाहनों की बिक्री 11.3 प्रतिशत गिर गई. भारत-4 प्रदूषण मानक लागू किए जाने से ठीक पहले मूल उपकरण विनिर्माता (ओईएम) कंपनियां अपने भंडार का स्टाक दुरुस्त करने में लगी हैं. नए मानक अप्रैल से लागू होने जा रहे हैं. इकरा की रपट के अनुसार चालू वित्त वर्ष (अप्रैल-मार्च 2016-17) के पहले दस महीनों में दुपहिया वाहनों की बिक्री 8.3 प्रतिशत रही. यह दर इसके पहले के चार वित्तीय वर्षों से बेहतर है.